പെരിയാറിന്റെ തീരങ്ങളിലുള്ളവര് ക്യാന്പുകളിലേക്ക് മാറണം തൊടുപുഴ: മുല്ലപ്പെരിയാര് അണക്കെട്ട് തുറക്കുന്നതിന്റെ ഭാഗമായി ജില്ലയില് സ്വീകരിക്കേണ്ട എല്ലാ നടപടികളും പൂര്ത്തിയായതായി ജില്ലാ കളക്ടര് ഷീബ ജോര്ജ് അറിയിച്ചു.അണക്കെട്ട തുറക്കാനുള്ള സാഹചര്യമുള്ളതിനാല് പെരിയാറ്ിന്റെ തീരദേശത്ത് താമസിക്കുന്നവര് അവര്ക്കായി സജ്ജീകരിച്ചിട്ടുള്ള വാഹനങ്ങളില് ക്യാന്പുകളിലേക്ക് മാറണമെന്ന് ജില്ലാഭരണകൂടം ആവശ്യപ്പെട്ടു. വെള്ളം തുറന്നു വിടുന്നതു സംബന്ധിച്ച് ഇന്നു രാവിലെ ആറുമുതല് ഉച്ചഭാഷിണിയിലൂടെ ജനങ്ങള്ക്ക് ജാഗ്രതാനിര്ദേശം നല്കണമെന്ന് തദ്ദേശസ്ഥാപനങ്ങളോട് ആവശ്യപ്പെട്ടിട്ടുണ്ട്. തീരങ്ങളിലുള്ളവരെ സുരക്ഷിത കേന്ദ്രങ്ങളിലേക്ക് മാറ്റിപാര്പ്പിക്കണം. രക്ഷാപ്രവര്ത്തനങ്ങള് ആവശ്യമുള്ള സ്ഥലങ്ങളില് വെളിച്ചം ഉറപ്പുവരുത്തുന്നതിനായി പോലീസ്, ഫയര് ആന്റ് റസ്ക്യൂ വകുപ്പുകള് ലൈറ്റുകള് ഉള്പ്പെടെ സജ്ജീകരിക്കണം. പീരുമേട്, ഉടുന്പഞ്ചോല,ഇടുക്കി താലൂക്കുകളില് ആരംഭിച്ചിട്ടുള്ള കണ്ട്രോള് റൂമുകളും മഞ്ചുമല, പെരിയാര്, കുമളി, ഉപ്പുതറ, അയ്യപ്പന്കോവില്,ആനവിലാസം, ഏലപ്പാറ, കാഞ്ചിയാര് എന്നീ വില്ലേജുകളില് ആരംഭിച്ചിട്ടുള്ള കണ്ട്രോള് റൂമുകളും 24 മണിക്കൂറും തുറന്നുപ്രവര്ത്തിക്കണം. മുല്ലപ്പെരിയാര് അണക്കെട്ടില് നിന്നും ജലം പുറത്തേക്ക് ഒഴുക്കി വിടുന്നതിനെ തുടര്ന്നുള്ള എല്ലാ ദുരന്തനിവാരണ പ്രതിരോധ പ്രവര്ത്തനങ്ങളിലും വിവിധ വകുപ്പുകളെ ഏകോപിപ്പിച്ച് ആവശ്യമായ ഉത്തരവുകളും നിര്ദേശങ്ങളും നല്കുന്നതിനു ഇടുക്കി ആര്ഡിഒയെ ചുമതലപ്പെടുത്തിയിട്ടുണ്ടെന്നും ജില്ലാ കളക്ടര് അറിയിച്ചു.